විදේශ කටයුතු අමාත්‍යාංශය සඳහන් කළේ රට ඉදිරියට ගෙන යෑම සඳහා සර්වපාක්ෂික යාන්ත්‍රණයක් ස්ථාපිත කරන බවට තලේබාන් සංවිධානය කළ ප්‍රකාශ පිළිබඳවද අවධානය යොමු කරන බවයි.සමස්ත දකුණු ආසියානු කලාපයම අස්ථාවර කිරීමේ බලපෑමක් කළ හැකි මහා ජන සංක්‍රමණ, අන්තවාදි ආගමික කොටස්, එහි ආරක්ෂිත ස්ථානයක් සාදාගැනීමට උත්සාහ දැරීම සහ නීතිවිරෝධී මත්ද්‍රව්‍ය ජාවාරම වැඩි දියුණුවීම පිළිබඳව ලක් රජය අවධානයෙන් පසුවන බවයි විදේශ අමාත්‍යාංශය සිය නිවේදනයේ වැඩිදුරටත් දක්වා ඇත්තේ.විදේශ අමාත්‍යංශය නිකුත් කළ සම්පූර්ණ නිවේදනය....මාධ්‍ය නිවේදනයඇෆ්ගනිස්ථානයේ පවතින තත්ත්වය පිළිබඳ ප්‍රකාශයඇෆ්ගනිස්ථානයේ පවතින තත්ත්වය පිළිබඳව ශ්‍රී ලංකා රජය දැඩි අවධානයෙන් පසුවන අතර, එහි ප්‍රවණතා පිළිබඳව සමීපව නිරීක්ෂණය කරමින් සිටී.